Fa d Sprachwissaschaftler wird s Vorarlbärgisch nüd zum Oberallemannischa zählt, sondern wia oo die Dialekt am dütscha Bodaseeufer zum Niideralemannischa. Dazua kummt no, daß dia Dialekt zum Toal an starka Walserdütscha Iifluss händ. Ma ka säga, dass im untera Rhytal, ab Götzis abwärts gegat da Bodasee, ender Niiderallemannisch gredt würd, witter dom, äppa Götzis ufwärts, würds widr meh Hochalemannisch, mit gwüssa Eigaarta. So üsserat si all no dr Untrschiid zwüschat am Unterland und am Obrland. Historisch gseha isch des o Gränz zwüschat am alta Bistum Chur und am alta Bistum Konschtanz, dia alt Gränz zwüschat am Vorarlbergr Obr-und Unterland. So weachslat s vum Breagazerischa "ghet" zum Dorabirarischa "ghia" zum Obrländr "kha", eppa bis Fraschtatz und Nenzig redt ma aso. So hoaßts z Breagaz "i hon ghet", z Rankl seet ma "i ha kha", i dr Mehrzahl "mir hond kha", eppa aso hoaßts o uf dr Schwiizer Sita vum Rhytal und im Liachtaschtoanerische. Im Walgau ischas wiadr a kle andrsch: "i woaß" würd denn zu "i weiß" und "i ha" würd zu "i hon".